
ประกาศเทศบาลตำบลบ่อกรุ
เรื่อง นโยบายมาตรฐานคุณธรรม จริยธรรม 
--------------------------------
เทศบาลตำบลบ่อกรุ   ในฐานะที่เป็นส่วนหนึ่งของกลไกในการขับเคลื่อนภารกิจของรัฐ  ได้ตระหนักและให้ความสำคัญยิ่งที่จะสนองเจตนารมณ์ด้านจริยธรรม ธรรมาภิบาลและการป้องกันการทุจริตและประพฤติมิชอบในภาครัฐ  จึงขอประกาศว่า  เทศบาลตำบลบ่อกรุ จะมุ่งมั่นในอันที่จะปฏิบัติภารกิจหน้าที่ส่งเสริมและพัฒนาตำบลทั้งในด้านเศรษฐกิจ สังคม และวัฒนธรรม ด้วยความซื่อสัตย์สุจริต ความยุติธรรม เสียสละ และมีจิตมุ่งบริการด้วยศักดิ์ศรี เพื่อให้ประชาชนในพื้นที่มีความอยู่ดีกินดี และสร้างความไว้วางใจของประชาชน โดยมีหลักการสำคัญที่ข้าราชการและเจ้าหน้าที่ในสังกัดอยู่ดีกินดี และสร้างความไว้วางใจของประชาชน  โดยมีหลักการสำคัญที่ข้าราชการและเจ้าหน้าที่ในสังกัดเทศบาลตำบลบ่อกรุทุกคน จะต้องยึดถือเป็นหลักการ  และแนวทางในการปฏิบัติหน้าที่อย่างเคร่งครัด ดังนี้


๑. นำหลักปรัชญาเศรษฐกิจพอเพียงมาเป็นกรอบแนวทางในการปฏิบัติราชการ และประพฤติปฏิบัติตนเพื่อเสริมสร้างความสำคัญในคุณธรรม ความซื่อสัตย์สุจริตและความรอบรู้ที่เหมาะสม ดำเนินชีวิตด้วยความอดทน ความเพียร มีสติ ปัญญา และความรอบคอบ


๒. ยึดมั่นในค่านิยมสร้างสรรค์ของเจ้าหน้าที่ของรัฐ และมาตรฐานทางคุณธรรม และจริยธรรมของข้าราชการ พนักงาน และลูกจ้างเทศบาลตำบลบ่อกรุ  เพื่อการประพฤติตนและปฏิบัติหน้าที่ให้มีประสิทธิภาพ และรักษามาตรฐานแห่งความดีงาม


๓. ยึดถือและมุ่งมั่นต่อการพัฒนาตนเองให้สอดคล้องกับวัฒนธรรมเทศบาลตำบลบ่อกรุ คือ “เราจะพัฒนาตำบลสร้างความมั่นคงด้านอาชีพ รายได้ และคุณภาพชีวิตพื้นฐานของประชาชน ปฏิบัติงานโดยยึดหลักคุณธรรมจริยธรรม มุ่งผลสัมฤทธิ์เรียนรู้ร่วมกัน เคารพและเชื่อมั่นกันและกันและกัน พร้อมเป็นหนึ่งเดียว”
ประกาศ  ณ วันที่  26 มกราคม  ๒๕66

(นายศักดิ์ชัย  จันทร์ใหม่มูล)





           นายกเทศมนตรีตำบลบ่อกรุ

นโยบายต่อต้านคอร์รัปชั่น (Anti-corruption Policy)

เทศบาลตำบลบ่อกรุ  อำเภอเดิมบางนางบวช  จังหวัดสุพรรณบุรี


 เทศบาลตำบลบ่อกรุ  มีอุดมการณ์ในการมุ่งเสริมสร้างคุณภาพในบริการประชาชนอย่างมีคุณธรรม  โดยยึดมั่นในความรับผิดชอบต่อสังคมและมีกรอบแนวคิดยุทธศาสตร์การพัฒนาคุณธรรม จริยธรรม ตลอดจนนโยบายและแนวปฏิบัติให้เคารพศักดิ์ศรีและคุณค่าความเป็นมนุษย์  ส่งเสริมคนดี มีจิตบริการ และดำเนินชีวิตพอเพียง โดยมีคุณธรรม จริยธรรมเป็นพื้นฐาน ภายใต้องค์กร ธรรมาภิบาล เพื่อเป็นการตอบสนองนโยบาย เทศบาลตำบลบ่อกรุ   เทศบาลจึงได้เข้าร่วมใน “แนวร่วมปฏิบัติของภาครัฐ ตามคำสั่งคณะรักษาความสงบแห่งชาติ ที่ ๖๙/๒๕๕๗  เรื่อง มาตรการป้องกันและแก้ไขปัญหาการทุจริตประพฤติมิชอบ ลงวันที่ ๑๘  มิถุนายน ๒๕๕๗


ดังนั้น เทศบาลตำบลบ่อกรุ  จึงขอประกาศฯ แสดงเจตนารมณ์และความมุ่งมั่นต่อต้านการทุจริตคอร์รัปชั่นทุกรูปแบบ เพื่อให้มั่นใจว่า เทศบาลฯ มีนโยบายการกําหนดความรับผิดชอบ แนวปฏิบัติและข้อกําหนดในการดําเนินการที่เหมาะสม ตามเจตนารมณ์ /นโยบาย หน.คสช.

                       (นายศักดิ์ชัย  จันทร์ใหม่มูล)
                                                                 นายกเทศมนตรีตำบลบ่อกรุ

